Άγγελος Παυλακάκης

Ο Άγγελος Παυλακάκης (Ξάνθη, 7 Νοεμβρίου 1976)Angelos Pavlakakis . Sports Reference. Ανακτήθηκε στις 2015-01-21. είναι Έλληνας πρώην αθλητής του στίβου και συγκεκριμένα δρομέας ταχύτητας που ειδικευόταν στο αγώνισμα του δρόμου 100 μέτρων. Κατέχει ακόμα και σήμερα το πανελλήνιο ρεκόρ στο αγώνισμα με 10,11 δευτερόλεπτα από το Παγκόσμιο Πρωτάθλημα Στίβου 1997, που διεξάχθηκε στην Αθήνα.

Ο Παυλακάκης γεννήθηκε σε οικογένεια αγροτών από το Άβατο Ξάνθης και μέχρι την ηλικία των 19 ετών έζησε στην Ξάνθη, όπου τελείωσε το Λύκειο αριστούχος.

Η πρώτη συμμετοχή του σε μεγάλους διεθνείς αγώνες ήταν στο Παγκόσμιο Πρωτάθλημα Στίβου Εφήβων (U20) στη Λισαβόνα το 1994. Εκεί έφθασε μέχρι τον ημιτελικό στον δρόμο των 100 μέτρων, όπου σημείωσε τον πολύ καλό χρόνο 10,64 («νόμιμος» ευνοϊκός άνεμος, +1,1 m/sec), ενώ έλαβε μέρος και στη σκυταλοδρομία 4×100 μέτρων.

Η πρώτη μεγάλη διεθνής επιτυχία του ήταν η κατάκτηση του χάλκινου μεταλλίου στα 100 μέτρα στο Πανευρωπαϊκό Πρωτάθλημα Στίβου Εφήβων, που έλαβε χώρα στα τέλη Ιουλίου 1995 στη Νίρεγκχαζα της ΟυγγαρίαςEuropean Junior Championships (Men) - GBR Athletics με επίδοση 10,47 δευτερόλεπτα. Οι σημαντικότερες συμμετοχές του σε διεθνείς αγώνες της ενήλικης σταδιοδρομίας του και τα αποτελέσματά τους παρατίθενται στον παρακάτω πίνακα:

Το πανελλήνιο ρεκόρ των 10,11 στα 100 μέτρα σημειώθηκε από τον Παυλακάκη στην προκριματική σειρά του Παγκόσμιου Πρωταθλήματος Στίβου 1997, αγώνας που διεξάχθηκε στις 2 Αυγούστου 1997 στο ΟΑΚΑ. To 1999 είχε έναν σοβαρό τραυματισμό και δεν συμμετείχε σε αγώνες.

Ως προς τις νίκες του σε πανελλήνιους αγώνες, ήταν πρώτος στα 100 μέτρα στο Πανελλήνιο πρωτάθλημα στίβου ανδρών 2000 με χρόνο 10,13, κερδίζοντας τον Κώστα Κεντέρη.

Ο Άγγελος Παυλακάκης ήταν αθλητής του ΑΠΟΦΚΑ Ξάνθης. Είναι νυμφευμένος με την εξίσου σημαντική Ελληνίδα δρομέα ταχύτητας Αικατερίνη (Κατερίνα) Κόφφα και έχουν τρία παιδιά. Σήμερα εργάζεται ως δημοτικός υπάλληλος στον Δήμο Χαλανδρίου.

 Επιτεύγματα 
Έτος Διοργάνωση Τόπος Θέση Αγώνισμα Χρόνος (sec)1997Ευρωπαϊκό Πρωτάθλημα Στίβου Νέων (U23) Τούρκου Φινλανδίας 1ος100 m10,18 (ευν.άνεμος, +2,8 m/sec)Μεσογειακοί Αγώνες Μπάρι Ιταλίας 1ος100 m10,13 (Ρ.Α.)Παγκόσμιο Πρωτάθλημα Στίβου Αθήνα 11ος (ημιτελ.)100 m10,29 1998Ευρωπαϊκό Πρωτάθλημα Κλειστού ΣτίβουΒαλένθια Ισπανίας 1ος60 m6,55Ευρωπαϊκό Πρωτάθλημα ΣτίβουΒουδαπέστη 13ος (ημιτελ.)100 m10,432000Ευρωπαϊκό Πρωτάθλημα Κλειστού ΣτίβουΓάνδη Βελγίου 3ος60 m6,54 (Α.Ρ.)Ολυμπιακοί ΑγώνεςΣύδνεϋ Αυστραλίας 9ος (ημιτελ.)σκυταλοδ. 4x100 m38,802001Παγκόσμιο Πρωτάθλημα Κλειστού ΣτίβουΛισαβόνα 10ος (ημιτελ.)60 m6,63
Ρ.Α. = Ρεκόρ Αγώνων, Α.Ρ. = Ατομικό Ρεκόρ

Παραπομπές

Εξωτερικοί σύνδεσμοι
 Το «προφίλ» του αθλητή στον ιστότοπο της IAAF
 Οι αγώνες του στο YouTube (διάρκεια 8 λ.)

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου